**ZAPISNIK**

**s 26. sjednice Gradskog vijeća Grada Skradina**

**26.** sjednica Gradskog vijeća Grada Skradina održana je u srijedu 10. (desetog) veljače 2021.g., u vremenu od 10:30-12:00 sati. Sjednica je održana elektroničkim putem zbog trenutne epidemiološke situacije u zemlji, a sukladno Uputi za postupanje Ministarstva uprave, KLASA: 023-01/20-01/114, URBROJ: 515-05-02-01/1-20-1 od 13. ožujka 2020.

Sjednicom je ravnala predsjednica Gradskog vijeća Grada Skradina Nadija Zorica. Sjednici je, od ukupno 13 vijećnika, nazočno 13 vijećnika, te postoji kvorum za pravovaljano odlučivanje. Sjednici su nazočni: Ivan Banić, Ante Bratić, Frane Formenti, Marijana Laća, Dušan Lazinica, Silvana Matić, Milenko Palinić, Antonio Periša, Tonći Petrović, Leonard Radnić, Slavko Skočić, Nadija Zorica i Florijan Žižić.

Sjednici su nazočni gradonačelnik Grada Skradina Antonijo Brajković, te njegovi zamjenici Kristina Vlaić Bubalo i Nikola Milović.

Zasjednicu je predložen je dnevni red s 4. točke. Dana 10. veljače 2021.g. zaprimljen je e-mail vijećnika Frane Formentia slijedećeg sadržaja:

„1. Ili skidanje s dnevnog reda sjednice točke 1.:  
  
"1. Prijedlog Odluke o davanju prethodne suglasnosti za ulazak Grada Skradina u sustav urbanog područja Grada Šibenika."  
  
2. Ili HTINU ODGODU 26. sjednice Gradskog vijeća Grada Skradina koju prema članku 86. Poslovnika može odgoditi upravo Predsjednica ako za to postoje opravdani razlozi.  
  
Obrazloženje:  
  
1. Ovo je PREVAŽNA kompleksna točka da bi se o njoj izjašnjavalo na ELEKTRONIČKOJ sjednici BEZ RASPRAVE s građanima i javnog predstavljanja od strane STRUČNOG kadra. Ne može se jedna ovako važna odluka donijeti na "šturom" dokumentu sročenom na 8 stranica i pokojem linku na isčitavanje Weba iz donjeg maila. Pa nismo na "online nastav"i.

2. ONEMOGUĆENO je pravo javnosti.  
  
3. ONEMOGUĆENA je rasprava.  
  
Ukoliko ne nađete shodnim ispuniti jednu od dvije točke, pozivam vijećnike da se NEGATIVNO izjasne prema ovoj točci do nove sjednice kad ćemo je moći opet imati na dnevnom redu s prethodno održanim upoznavanjem s javnošću čemu u prilog idu i pozitivni epidemiološki trendovi.“

-2-

Kako bi se vijećnici, sukladno odredbama Poslovnika Gradskog vijeća Grada Skradinai mogli izjasniti o prijedlogu vijećnika Frane Formentia, kojim traži izmjenu predloženog dnevnog reda, svim vijećnicima Gradskog vijeća Grada Skradina, prije početka sjednice, dostavljen je Obrazac za glasovanje (1.4.) u kojem će se izjasniti da li su ZA, PROTIV ili SUZDRŽANI dostavljenog prijedloga vijećnika Frane Formentia.

Za prijedlog vijećnika Frane Formentia da se sa sjedniceizostavi 1. točka predloženog dnevnog reda koja glasi:

* „ 1. Prijedlog Odluke o davanju prethodne suglasnosti za ulazak Grada Skradina u sustav urbanog područja Grada Šibenik“, 13 (trinaest) vijećnika glasovalo je na slijedeći način:
* 11 vijećnika PROTIV
* 2 vijećnika -ZA

Utvrđuje se kako ovaj prijedlog vijećnika Frane Formentia nije usvojen.

* Za prijedlog vijećnika Frane Formentia da se HITNO ODGODI 26. sjednica Gradskog vijeća Grada Skradina, 13 (trinaest) vijećnika glasovalo je na slijedeći način:
* 11 vijećnika PROTIV
* 2 vijećnika -ZA

Utvrđuje se kako ovaj prijedlog vijećnika Frane Formentia nije usvojen.

Po zaprimljenim Obrascima za glasovanje 1.3. (o predloženom dnevnom redu za 26. sjednicu, verifikaciji Zapisnika s 25. sjednice Gradskog vijeća Grada Skradina, te točkama dnevnog reda) od strane vijećnika **do 12:00 sati (do kada je pozivom, uputama i Obrascem za glasovanje utvrđeno trajanje sjednice)** utvrđeno je kako je sjednici nazočno 9 vijećnika (nisu zaprimljeni obrasci za glasovanje od vijećnika: Ivan Banić, Frane Formenti, Antonio Periša i Leonard Radnić).

Glasovanje o predloženom dnevnom redu (predloženim u Pozivu za 26. sjednicu Gradskog vijeća Grada Skradina, KLASA: 021-05/21-01/1, URBROJ: 2182/03-02-21-1 od 4. veljače 2021.g):

Dnevni red usvojen je s:

* 8 (osam) glasova -ZA
* 1 (jedan) -PROTIV (9 nazočnih vijećnika)

Za raspravu i odlučivanje utvrđen je slijedeći

**D N E V N I R E D**

1. Prijedlog Odluke o davanju prethodne suglasnosti za ulazak Grada Skradina u sustav urbanog područja Grada Šibenika.
2. Prijedlog Zaključka o davanju prethodne suglasnosti naStatut Dječjeg vrtića Skradin.
3. Prijedlog Zaključka o davanju prethodne suglasnosti naPravilnik o unutarnjem ustrojstvu i načinu rada Dječjeg vrtića Skradin.
4. Prijedlog Zaključka o davanju prethodne suglasnosti naPravilnik o upisima i mjerilima upisa djece u Dječji vrtić Skradin.

-3-

Sukladno članku 63. Poslovnika slijede vijećnička pitanja.

1. **FRANE FORMENTI, vijećnik MOST-a,** elektroničkimputem uputio je slijedeća pitanja**:**

“1. Koji su precizni datumski rokovi ili barem projekcije po fazama realizacije projekata veslačkog hangara i ugostiteljskog objekta na plaži Krečana?

2. Koliki je broj i koji točno objekti se planiraju izgraditi u sklopu građevine predviđene za veslački hangar i koja je precizna (tlocrtna) lokacija ugostiteljskog objekta na plaži Krečana s obzirom da je vidljivo iz prezentiranih skica u Facebook objavi Grada Skradina da nije riječ o realnoj lokaciji na području Skradina, već preslici preuzetoj od nekog drugog projekta s dvostrukim riječnim nasipima, dimnjacima "toplane" i asfaltiranim parkingom što sve možda ima, primjerice metropola, ali svakako ne i omaleni Skradin? (slike u prilogu - sve je označeno)  
  
Povod za pitanja...  
  
FB objava na stranicama Grada Skradina na koju se referiram u drugom dijelu drugog vijećničkog pitanja je od dana 22.1.:  
  
<https://www.facebook.com/permalink.php?story_fbid=2704394999813929&id=1588270438093063>

Sporne slike u Skradinu nepostojećih dimnjaka "toplane", dvostrukih nasipa i parkinga su također u prilogu.

I ovim putem Vas (već drugi put mailom) pozivam da objavite REALNE slike projekata lučice i hangara koji na FB stranicama Grada Skradina s datumom (još uvijek) lažno prikazuju slobodan prostor obale na dijelu plaže Pionir:  
  
<https://www.facebook.com/permalink.php?story_fbid=2701935440059885&id=1588270438093063>

Projekt pristaništa NP Krka se prostorno integrira s projektima hangara i lučice, kroz medije ga je i sam gradonačelnik istaknuo kao razvojni tako da su njegova pojavljivanja u medijima na temu pristaništa očigledan dokaz da je Grad Skradin s projektom upoznat.

Taj projekt prostorno zadire u područje skica projekata hangara i lučice za područje plaže Pionir i ostatka obale do Mojita i eksplicitno prikazuje 4 pontona s 8 brodova. Vašim prikazom slobodne rive dovodite građane u zabludu i dok objave ne korigirate, takvo, sa strane ljudskosti gledano štetno stanje puštate da egzistira - i opet - unatoč tomu što ste s projektom pristaništa NP Krka jako dobro upoznati i što ste eksplicite prije 7 dana mailom obaviješteni.

I to, nažalost nije sve...

-4-

I projekt pristaništa je blago rečeno netočan i falš. Područje Skradina ne poznaje građevine u nastajanju vidljive na pristanišnoj slici u prilogu.

<https://www.facebook.com/permalink.php?story_fbid=2701192733467489&id=1588270438093063>

Dakle, ovo već drugi put mailom šaljem na adrese Poglavarstva i vijećnika (screenshot prošlotjednog maila je također u prilogu) što znači da ste s problematikom upoznati i iz nekog (neobjašnjivog) razloga mi kao vijećniku još niste niti odgovorili, ukazanu pogrešku iz zasad neznanog razloga još niste ispravili, svojim nečinjenjem ostavljate građane Grada Skradina u zabludi u koju ste ih doveli s dalekim 22.1. Sad mi pomozite i recite što da kažem na upite Skradinjana zašto na Vašim stranicama gledaju slike tuđih projekata koje navodite kao skradinske i zašto dosad nisu napravljene korekcije ukazanih grešaka?

P.S.

Zašto je Grad Skradin dosad "suludo" izlagao ljude pogibelji primoravajući ih da do jedine gradske plaže idu kolnikom!? Na mostiću se prije nekoliko godina dogodila i nesreća uz svjedoke događaja kad je automobil prešao u drugi smjer kako bi obišao pješake na kolniku, drugi uto naišao iz okuke i jedina moguća stvar - skretanje u ogradu mostića.

Sama sreća je pomazila Grad Skradin tužbi i odgovornosti za moguće smrtne ishode jer se Grad Skradin sveo na jednu službenu plažu bez da je osigurao pješački prilaz istoj.

2017. Tema mostića preko Rivine jaruge za osigurati pješački prilaz Krečani, skratiti put do plaže i dobiti atraktivnu "zelenu" šetnicu plaža-jaruga-parking-dno parka-Pionir-pristanište-grad.

Ja: Napravite mali drveni mostić. (slika mostića i šetnice u prilogu)

Grad: Treba dozvola.

Ja: Tražite je.

Grad: Ali postojeći most će rekonstruirati državne ceste u velikom projektu uređenja pješačko-biciklističke zone sve do Skradinskog mosta pa ćemo onda imati pješački prilaz.

Ja: To je velik projekt, trajat će godinama (što je vrijeme i pokazalo), stavite nešto malih gabarita u odvojeni projekt za što možete prije dobiti dozvolu.

Grad: Pa što ćemo onda imati dva mosta?

Ja: Pa što ima veze, Bruges ih ima 30.

Zašto ljude izlažemo pogibelji već (minimalno) 4 godine, to sam Bog zna...

Srdačan pozdrav,

Frane Formenti”

-5-

Sukladno članku 65. Poslovnika Gradskog vijeća Grada Skradina i Uputama za održavanje elektronske sjednice Gradskog vijeća Grada Skradina odgovori na vijećnička pitanja vijećnika Frane Formentia dostavit će se svim vijećnicima pisanim putem zajedno s materijalima za narednu sjednicu Gradskog vijeća ili putem e-mail adrese Grada zajedno s materijalima za narednu sjednicu ako se ista, zbog propisanih mjera Stožera civilne zaštite Republike Hrvatske, također bude održavala elektronskim putem.

Sukladno članku 78.st.7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 101.st.1. Poslovnika Gradskog vijeća Grada Skradina, slijedi verifikacija Zapisnika s prethodne sjednice Gradskog vijeća Grada Skradina.

Na Zapisnik s 25. sjednice Gradskog vijeća Grada Skradina od 15. prosinca 2020.g. nije bilo primjedbi.

Glasovanje o Zapisniku:

Zapisnik s 25. sjednice Gradskog vijeća Grada Skradina od 15. prosinca 2020.g. JEDNOGLASNO je usvojen (9 nazočnih vijećnika).

**RASPRAVA I ODLUČIVANJE**

**Točka 1.**

Prijedlog Odluke o davanju prethodne suglasnosti za ulazak

Grada Skradina u sustav urbanog područja Grada Šibenika

Za raspravu o ovoj točci dnevnog reda nitko se nije javio.

Glasovanje: - 8 (osam) vijećnika -ZA

- 1 (jedan) vijećnik - PROTIV

(9 nazočnih vijećnika)

Odluka se prilaže Zapisniku pod 1) i čini njegov sastavni dio.

**Točka 2.**

Prijedlog Zaključka o davanju prethodne

suglasnosti naStatut Dječjeg vrtića Skradin

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (9 nazočnih vijećnika)

Zaključak se prilaže Zapisniku pod 2) i čini njegov sastavni dio.

-6-

**Točka 3.**

Prijedlog Zaključka o davanju prethodne suglasnosti naPravilnik

o unutarnjem ustrojstvu i načinu rada Dječjeg vrtića Skradin

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (9 nazočnih vijećnika)

Zaključak se prilaže Zapisniku pod 3) i čini njegov sastavni dio.

**Točka 4.**

Prijedlog Zaključka o davanju prethodne suglasnosti naPravilnik

o upisima i mjerilima upisa djece u Dječji vrtić Skradin

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (9 nazočnih vijećnika)

Zaključak se prilaže Zapisniku pod 4) i čini njegov sastavni dio.

Sjednica je završena u 12:00 sati.

**ZAPISNIK SASTAVILA:**

Paulina Radeljak, v.r. **GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.